Okresná prokuratúra Košice I 
Mojmírova 5, 041 47 Košice 1 	

Sp. zn. : 3 Pv 397/13/8802	Košice I, 29.1.2015
EEČ : 2-63-49-2015

U Z N E S E N I E

Trestná vec:	obvinená XXXXX  
Prečin:	Ohrozovanie mravnej výchovy mládeže podľa § 211 odsek 1 písmeno b, odsek 3 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice I
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Košice I zo dňa 2.12.2013, spisová značka 3 Pv 397/13/8802, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v Košiciach, v dobe od septembra 2009 do 31.01.2010 a v dobe od septembra 2012 do 11.06.2013 ako zákonná zástupkyňa ml. XXXXX ju vydala z nedbanlivosti do nebezpečenstva spustnutia tým, že jej umožnila viesť záhaľčivý a nemravný život po dlhší čas a to tak, že ako žiačka XXXXX v školskom roku 2009/2010 do 31.01.2010 vymeškala 261 neospravedlnených hodín a ako žiačka XXXXX v školskom roku 2012/2013 vymeškala 602 neospravedlnených hodín, celkovo teda vymeškala 863 neospravedlnených hodín.

Uznesením prokurátora Okresnej prokuratúry Košice I zo dňa 2.12.2013, spisová značka 3 Pv 397/13/8802, bola určená obvinenej skúšobná doba v trvaní 12 mesiacov.
Odôvodnenie:
Prokurátor Okresnej prokuratúry Košice I., uznesením sp. zn. 3 Pv 397/13 zo dňa 02.12.2013 podľa § 216 ods. 1 písm. a), b), c) Trestného poriadku podmienečne zastavil trestné stíhanie proti obv XXXXX za prečin ohrozovania mravnej výchovy mládeže podľa  § 211 ods. 1 písm. b), ods. 3 písm. a), Trestného zákona s určením skúšobnej doby v trvaní 12 (dvanásť)  mesiacov podľa § 216 ods. 2 Trestného poriadku.

Toto uznesenie sa stalo právoplatným dňom 31.12.2013, skúšobná doba teda skončila dňa 31.12.2014.

Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a  vyhovel aj ďalším určeným obmedzeniam, rozhodne prokurátor, že obvinený sa osvedčil. Inak rozhodne, a to prípadne aj počas skúšobnej doby, že sa v trestnom stíhaní pokračuje.

Za týmto účelom bola vyžiadaná charakteristika - výpis Ústrednej evidencie priestupkov MV SR, pričom z  neho vyplynulo, že obvinená sa v skúšobnej dobe nedopustila priestupku. 
  Z registra trestov je zrejmé, že obvinená sa v skúšobnej dobe nedopustila ďalšieho trestného činu.
Čo sa týka mladistvej XXXXX, tak táto už ukončila povinnú školskú dochádzku (povinná školská dochádzka na Slovensku je desaťročná a trvá najdlhšie do konca školského roku, v ktorom žiak dovŕšil 16 rokov veku, ak zákon neustanovuje inak.), preto prípadné zisťovanie, či v súčasnosti navštevuje školu, je z trestno - právneho hľadiska bezpredmetné.

Vzhľadom na uvedené bolo potrebné rozhodnúť tak, ako je to uvedené vo výrokovej časti tohto uznesenia

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboš Kmec
prokurátor